b"\n_START_ARTICLE_\nKateninas\n_START_PARAGRAPH_\nKateninai yra proteinai, randami kompleksuose su kadherinais\xc2\xa0\xe2\x80\x93 gyv\xc5\xabn\xc5\xb3 baltymais, jungian\xc4\x8diais l\xc4\x85steles. Du pirmieji atrasti buvo pavadinti alfa-kateninu ir beta-kateninu. Alfa-kateninas gali susiri\xc5\xa1ti su beta-kateninu arba tiesiogiai\xc2\xa0\xe2\x80\x93 su aktinu. Beta-kateninas ri\xc5\xa1asi su kadherin\xc5\xb3 citoplazminiu regionu. \xe2\x80\x9eKatenino\xe2\x80\x9c pavadinimas yra kil\xc4\x99s i\xc5\xa1 lotyni\xc5\xa1ko 'catena'\xc2\xa0\xe2\x80\x93 grandin\xc4\x97, kadangi buvo manoma, kad kateninai priri\xc5\xa1a kadherinus prie citoskeleto. Be \xc5\xa1i\xc5\xb3 katenin\xc5\xb3 yra \xc5\xbeinomi delta-kateninas ir gamma-kateninas. Keratinocitai be alfa-katenin\xc5\xb3 pasi\xc5\xbeym\xc4\x97jo prastu l\xc4\x85steliniu sukibimu ir suaktyvintu NF-\xce\xbaB signaliniu l\xc4\x85stel\xc4\x97s keliu."